ᱯᱟᱨᱵᱤᱱ ᱥᱩᱞᱛᱟᱱᱟ ᱫᱤᱛᱤ

ᱮᱴᱚᱦᱚᱵ ᱡᱤᱭᱚᱢ ᱟᱨ ᱥᱮᱪᱮᱫ
ᱫᱤᱛᱤ ᱫᱚ ᱑᱙᱖᱕ ᱥᱮᱨᱢᱟ ᱨᱮᱭᱟᱜ ᱓᱑ ᱢᱟᱨᱪ ᱢᱟᱹᱦᱤᱛ ᱨᱮ ᱱᱟᱨᱟᱭᱚᱱ ᱜᱚᱧᱡᱽ ᱨᱮᱭᱟᱜ ᱥᱚᱱᱟᱨ ᱜᱟᱶ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱦᱩᱰᱤᱧ ᱛᱟᱸᱦᱮ ᱠᱟᱱ ᱚᱠᱛᱮ ᱨᱮ ᱩᱱᱤ ᱫᱚ ᱥᱮᱨᱮᱧ ᱵᱟᱰᱚᱦᱤ ᱦᱩᱭᱩᱜ ᱨᱮᱭᱟᱜ-ᱮ ᱢᱚᱱᱮ ᱡᱚᱝ ᱟᱠᱟᱣᱟᱱ ᱛᱟᱸᱦᱮᱸ ᱠᱟᱱᱟ ᱟᱨ ᱥᱮᱨᱮᱧ ᱨᱮᱭᱟᱜ ᱟᱹᱰᱤ ᱟᱸᱴᱮ ᱟᱹᱨᱤ-ᱵᱟᱹᱱᱫᱷᱤᱭᱮᱫ ᱠᱟᱱ ᱛᱟᱸᱷᱮᱸ ᱠᱟᱱᱟ| ᱡᱟᱹᱛᱨᱤᱭᱟᱹ ᱥᱤᱥᱩ ᱟᱠᱟᱫᱮᱢᱤ ᱠᱷᱚᱱ ᱚᱨᱟᱢ ᱞᱮᱱ ᱦᱟᱯᱟᱨᱟᱣ ᱨᱮ ᱩᱱᱤ ᱫᱚ ᱡᱟᱹᱛᱨᱤᱭᱟᱹ ᱥᱤᱨᱯᱟᱹᱭ ᱦᱟᱢᱮᱴ ᱞᱮᱫᱟ| ᱩᱱᱤ ᱫᱚ ᱰᱷᱟᱠᱟ ᱨᱮᱭᱟᱜ ᱞᱟᱞ ᱢᱟᱴᱤᱭᱟ ᱢᱟᱭᱡᱤᱣ ᱵᱤᱨᱫᱟᱹ ᱜᱟᱲ ᱠᱷᱚᱱ ᱵᱤᱹᱮᱹ ᱯᱟᱥ ᱞᱮᱫᱟ|
ᱠᱮᱨᱤᱭᱟᱨ
ᱥᱮᱨᱮᱧ ᱵᱟᱰᱚᱦᱤ ᱞᱮᱠᱟ ᱛᱮ, ᱫᱤᱛᱤ ᱫᱚᱭ ᱦᱟᱢᱮᱴ ᱞᱮᱫᱟ ᱡᱟᱹᱛᱨᱤᱭᱟᱹ ᱫᱷᱟᱯ ᱨᱮᱱᱟᱜ ᱵᱟᱝᱞᱟᱫᱮᱥ ᱥᱤᱥᱩ ᱟᱠᱟᱫᱮᱢᱤ ᱦᱟᱯᱟᱨᱟᱣ ᱨᱮ ᱥᱤᱨᱯᱟᱹ| ᱩᱱᱤ ᱫᱚ ᱵᱟᱝᱞᱟᱫᱮᱥ ᱴᱤᱞᱤᱵᱷᱤᱡᱚᱱ ᱨᱮ ᱥᱮᱨᱮᱧ ᱚᱠᱛᱮ, ᱟᱞ- ᱢᱟᱱᱥᱩᱨ ᱦᱚᱛᱮ ᱴᱮᱭᱮ ᱱᱚᱡᱚᱨ ᱚᱪᱚ ᱞᱮᱱᱟ, ᱚᱠᱚᱭ ᱫᱚ ᱮᱠᱴᱚᱨᱮ ᱛᱟᱸᱦᱮᱸ ᱠᱟᱱ| ᱩᱱᱤ ᱫᱚ ᱞᱟᱩᱞᱟ ᱢᱟᱡᱽᱱᱩ ᱧᱩᱛᱩᱢ ᱟᱱ ᱴᱤᱹᱵᱤᱹ ᱥᱤᱨᱤᱭᱟᱞ ᱨᱮ ᱢᱟᱱᱚᱥ ᱵᱮᱱᱟᱨᱡᱤ ᱥᱟᱶᱮ ᱮᱠᱴᱤᱝ ᱞᱮᱫᱟ| ᱫᱤᱛᱤ ᱫᱚ  ᱱᱚᱛᱩᱱ ᱢᱩᱠᱷᱮᱨ ᱥᱚᱱᱫᱷᱟᱱᱮ ᱧᱩᱛᱩᱢ ᱟᱱ ᱴᱮᱞᱮᱱᱴ ᱩᱫᱩᱜ  ᱦᱟᱯᱟᱨᱟᱣ ᱦᱚᱛᱮ ᱛᱮ ᱵᱟᱝᱞᱟᱫᱮᱥ ᱨᱮᱭᱟᱜ ᱥᱤᱱᱮᱢᱟ ᱫᱩᱱᱭᱟᱹ ᱨᱮ ᱵᱚᱞᱚ ᱞᱮᱱᱟ, ᱑᱙᱘᱔ ᱥᱮᱨᱢᱟ ᱨᱮ|
ᱟᱡᱟᱜ ᱡᱤᱭᱚᱱ
ᱫᱤᱛᱤ ᱫᱚ ᱑᱙᱘᱖ ᱥᱮᱨᱢᱟ ᱨᱮ ᱮᱠᱴᱚᱨ ᱥᱚᱦᱮᱞ ᱪᱚᱣᱫᱷᱚᱨᱤ ᱛᱩᱞᱩᱡ-ᱮ ᱵᱟᱯᱞᱟ ᱞᱮᱱᱟ| ᱪᱚᱣᱫᱷᱚᱨᱤ ᱦᱚᱸ ᱤᱱᱟᱹ ᱥᱮᱨᱢᱟ ᱨᱮ ᱜᱮ ᱫᱤᱛᱤ ᱥᱟᱶ ᱛᱮ ᱱᱚᱛᱩᱱ ᱢᱩᱠᱷᱮᱨ ᱥᱚᱱᱫᱷᱟᱱᱮ ᱦᱟᱯᱟᱨᱟᱣ ᱨᱮᱭᱮ ᱡᱤᱛᱟᱹᱣ ᱞᱮᱱᱟ| ᱪᱚᱣᱫᱦᱚᱨᱤ ᱫᱚ ᱑᱙᱙᱘ ᱥᱮᱨᱢᱟ ᱨᱮ ᱵᱟᱱᱟᱱᱤ ᱨᱮᱭᱟᱜ ᱴᱨᱟᱢᱯ ᱠᱞᱟᱵᱽ ᱨᱮ ᱵᱟᱱᱫᱩᱠ ᱛᱮ ᱴᱷᱩ ᱛᱮᱭᱮ ᱜᱚᱡ ᱮᱱᱟ| ᱢᱮᱱ ᱠᱷᱟᱱ ᱡᱩᱨᱤ ᱯᱟᱨᱤ ᱫᱚ ᱚᱱᱟ ᱜᱷᱚᱴᱱᱟ ᱦᱩᱭᱩᱜ ᱢᱟᱲᱟᱝ ᱨᱮ ᱜᱮ ᱠᱤᱱ ᱥᱟᱠᱟᱢ ᱚᱲᱮᱡ ᱞᱮᱫᱟ| ᱩᱱᱠᱤᱱ ᱢᱤᱫ ᱛᱮ ᱵᱟᱨᱭᱟ ᱜᱤᱫᱽᱨᱟᱹ ᱠᱤᱱ ᱦᱩᱭ ᱞᱮᱱ ᱛᱟᱹᱠᱤᱱᱟ, ᱠᱩᱲᱤ ᱦᱚᱯᱚᱱ ᱞᱟᱢᱤᱭᱟ ᱪᱚᱣᱫᱷᱚᱨᱤ (ᱡᱟᱱᱟᱢ_᱑᱙᱘᱗) ᱟᱨ ᱠᱚᱲᱟ ᱦᱚᱯᱚᱱ ᱥᱟᱯᱷᱟᱭᱮᱛ ᱪᱚᱣᱫᱷᱚᱨᱤ (ᱡᱟᱱᱟᱢ-᱑᱙᱘᱙)| ᱤᱱᱟᱹ ᱛᱟᱭᱚᱢ ᱫ᱾ᱛᱤ ᱫᱚ ᱮᱠᱴᱚᱨ ᱤᱞᱤᱭᱟᱥ ᱠᱟᱱᱪᱟᱱ ᱥᱟᱽᱮ ᱵᱟᱯᱞᱞᱟ ᱞᱮᱱᱟ, ᱢᱮᱱ ᱠᱷᱟᱱ ᱥᱟᱠᱟᱢ ᱚᱲᱮᱡ ᱦᱩᱭ ᱞᱮᱱᱟ|

ᱥᱟᱹᱠᱷᱭᱟᱹᱛ

ᱛᱷᱚᱠ:ᱮᱠᱴᱨᱮᱥ